钦定古今图书集成/明伦汇编/氏族典/第336卷 > 刘弘操
## 钦定古今图书集成/明伦汇编/氏族典/第336卷 > 刘弘操

按《十国春秋》，南汉刘弘操，高祖第九子也。大有五年，
与弘泽等同日封“万王。居数年，交州牙将皎公羡杀
杨廷艺自立。廷艺故将吴权举兵攻交州，公羡惧不
敌，来乞师。高祖以弘操为静海节度使，徙封交王，出
兵白藤以攻之，乃自以兵驻海门。会权已杀公羡，逆
战海口，先植铁橛海中，权兵乘潮而进，复伪遁以引”
弘操，弘操乘势逐之，潮退舟还，《轹橛》者皆覆。弘操遂
大败，溺死。